വൈദ്യുതമണ്ഡലത്തിൽ പ്രോട്ടീൻ തന്മാത്രകളുടെ ചലനാത്മകത നിർണയിക്കുന്നതിനുള്ള ഒരു നൂതന മാർഗ്ഗം വിശദീകരിക്കുന്നതായിരുന്നു ഈ ലേഖനം. പ്രോട്ടീൻ തന്മാത്രകളെപ്പോലെയുള്ള ഉയർന്ന തന്മാത്രകൾ പ്ലവ രൂപത്തിൽ ഒരു വൈദ്യുതമണ്ഡലത്തിനു വിധേയമാക്കുമ്പോൾ തന്മാത്രകൾ വൈദ്യുതി വേശനം ചെയ്ത് തന്മാത്രാഭാരത്തിന് ആനുപാതികമായ വേഗതയിൽ വൈദ്യുതമണ്ഡലത്തിന്റെ ദിശയിൽ ചലിക്കുന്നു. ഇപ്രകാരം തന്മാത്രാഭാരമനുസരിച്ച് തന്മാത്രകളെ വേർതിരിക്കാനും ജൈവപ്രക്രിയകളുടെ ഉത്പന്നങ്ങളെ വളരെ കൃത്യമായി വേർതിരിച്ചു മനസ്സിലാക്കാനും സാധ്യമായി. പ്രോട്ടീൻ മിശ്രിതങ്ങളുടെ ഇലക്ട്രോഫോറെസിസ് വിശ്ലേഷണത്തിന് ടെസാലിയസ് ട്യൂബ് എന്ന ഒരു ഉപകരണവും ഇദ്ദേഹം രൂപകൽപന ചെയ്തു. ഈ ഗവേഷണങ്ങൾക്ക് 1930-ൽ ഇദ്ദേഹത്തിന് ഡോക്ടർ ബിരുദം ലഭിച്ചു. ഇലക്ട്രോഫോറെസിസ് പ്രക്രിയയോട് പ്രതികരിക്കാത്ത ജൈവതന്മാത്രകൾ വേർതിരിക്കുന്നതിനായി ക്രോമറ്റോഗ്രാഫിയെ നവീകരിച്ച് കൂടുതൽ സൂക്ഷ്മവും സവിശേഷവുമായ ഒരു വിശ്ലേഷണ പദ്ധതിയായി വികസിപ്പിക്കുന്നതിൽ ഇദ്ദേഹം വിജയിച്ചു.
പദവികൾ
രസതന്ത്രത്തിൽ നോബൽ സമ്മാനം
ജീവിതരേഖ
പരീക്ഷണങ്ങൾ